# பெராரி

## மோட்டார் விளையாட்டு

### கிராண்ட் பிரிக்ஸ் மற்றும் ஃபார்முலா ஒன் பந்தயங்கள்

என்பவரால் இயக்கப்படுகிறது. ஷூமேக்கர் எஃப் 1 வரலாற்றில் மிகவும் அலங்கரிக்கப்பட்ட ஓட்டுநர்களில் ஒருவர்.]]
பெராரி நிறுவனம் தொடங்கப்படுவதற்கு பத்து ஆண்டுகளுக்கு முன்பு 1929 ஆம் ஆண்டில் கிராண்ட் பிரிக்ஸ் பந்தயத்திற்கான அணியாக ஸ்குடெரியா ஃபெரரி உருவாக்கப்பட்டது. பின்னர் இது 1920 களில் என்ஸோபெராரி பணியாற்றிய வாகன தயாரிப்பு நிறுவனமான ஆல்ஃபா ரோமியோவுடன் இணைக்கப்பட்டது; ஆல்ஃபா ரோமியோ என்சோ பெராரிக்கு பந்தயக் கார்களை வழங்கியது; பின்னர் அந்த அணி அவர்களின் விருப்பப்படி மாற்றியமைக்கப்பட்டது. ஸ்குடெரியா ஃபெராரி 1930 களில் மிகவும் வெற்றிகரமான அணியாக இருந்தது. 1929 மற்றும் 1937 க்கு இடையில் அந்தோனியோ அஸ்காரி, கியூசெப் காம்பாரி மற்றும் தாசியோ நுவோலாரி போன்ற சிறந்த ஓட்டுநர்களை அந்த அணி களமிறக்கியது. மேலும் அந்த அணி கலந்துகொண்ட 225 பந்தயங்களில் 144 ஐ வென்றது.  
என்சோ பெராரி 1947 இல் கிராண்ட் பிரிக்ஸ் பந்தயத்தில் கவனத்தைத் திருபினார்.கிரான்ட் பிரிக்ஸ் தான் நவீன கால ஃபார்முலா ஒன்னாக உருமாறியது. ஸ்குடோரியா பெராரி அணியின் முதல் சொந்தத் தயாரிப்பான கிராண்ட் பிரிக்ஸ் கார் 125 F1 ஆகும். இது முதன்முதலில் 1948 இத்தாலிய கிராண்ட் பிரிக்ஸில் பந்தயத்தில் ஈடுபடுத்தப்பட்டது, அங்கு அதன் ஊக்கமளிக்கும் செயல்திறன் காரணமாக நிறுவனத்தின் விலையுயர்ந்த கிராண்ட் பிரிஸ் பந்தயத் திட்டத்தை தொடர என்ஸோவுக்கு நம்பிக்கை கிடைத்தது.ஃபெராரி எஃப்1 வரிசைத் தொடர் தானுந்துகளில் முதல் வெற்ரி 1951 பிரிட்டிஷ் கிராண்ட் பிரிக்ஸ் பந்தயத்தின் மூலம் கிடைத்தது. 1950 களிலும் 1960 களின் முற்பகுதியிலும் அதன் வலுவான செயல்திறனை நிரூபித்தது. 1952 மற்றும் 1964 க்கு இடையில், அணி ஆறு உலக ஓட்டுநர்கள் சாம்பியன்ஷிப் மற்றும் ஒரு கன்ஸ்ட்ரக்டர்ஸ் சாம்பியன்ஷிப்பை வெற்றியையும் பெற்று பெருமைச் சேர்த்த்தது. இந்த சகாப்தத்தின் குறிப்பிடத்தக்க ஃபெராரி ஓட்டுநர்களில் ஆல்பர்டோ அஸ்காரி, ஜுவான் மானுவல் ஃபாங்கியோ, பில் ஹில் மற்றும் ஜான் சர்ட்டீஸ் ஆகியோர் அடங்குவர்.  
பெராரி அணியின்யின் தொடக்ககால வெற்றிகள் 1964 க்குப் பிறகு குறையத் தொடங்கியது. மேலும் அது தனித்தனியான பட்டங்களைப் பெறத் தொடங்கியது. 1960 களின் பிற்பகுதியில் நழுவத் முதன்முதலில் மலிவான, நன்கு வடிவமைக்கப்பட்ட காஸ்வொர்த் டி. எஃப். வி இயந்திரத்தைப் பயன்படுத்தும் அணிகளால் பெராரியின் வெற்றிகள் முறியடிக்கப்பட்டன. மீண்டும் 1970 களின் நடுப்பகுதியில் அணியின் செயல்திறன் குறிப்பிடத்தக்க வகையில் மேம்பட்டது, நிக்கி லாடாவின் சக்கரத்தைக் கையாளும் திறமையின் காரணமாக 1975 மற்றும் 1977 ஆம் ஆண்டுகளில் ஃபெராரிக்கு அணிக்கு திறன்மிகு ஓட்டுநர் பட்டம் கிடைத்தது. இதேபோன்ற வெற்றி ஜோடி ஷெக்கர் மற்றும் கில்லஸ் வில்லெனுவே போன்றவர்களால் அடுத்த ஆண்டுகளில் நிறைவேற்றப்பட்டது. இந்த அணி 1982 மற்றும் 1983 ஆம் ஆண்டுகளில் கன்ஸ்ட்ரக்டர்ஸ் சாம்பியன்ஷிப்பையும் மீண்டும் வென்றது.  
1980கள் மற்றும் 1990களில் ஏற்பட்ட மற்றொரு வறட்சியைத் தொடர்ந்து, ஃபெராரி 2000களில் மைக்கேல் ஷூமேக்கரின் பணியின் மூலம் நீண்ட வெற்றிப் பாதையைக் கண்டது. ஷூமேக்கர் 1996 இல் அணியில் கையெழுத்திட்ட பிறகு, 2000 மற்றும் 2004 க்கு இடையில் பெராரிஅணிக்குத் தொடர்ச்சியாக ஐந்து ஓட்டுநர் பட்டங்களைப் பெற்றுத்தந்தார். இது 1999 இல் தொடங்கி இதன் தொடர்ச்சியாக ஆறு கட்டுமானர்களின் பட்டங்களையும் அணி வென்றது. குறிப்பாக 2004 பருவத்தில் பந்தயங்களில் பெராரி குறிப்பிடத்தக்க அளவில் ஆதிக்கம் செலுத்தியது, அதில் மூன்று பந்தயங்களை மட்டுமே இழந்தது. ஷூமேக்கர் அணியை விட்டு வெளியேறிய பிறகு, 2007 இல் கிமி ரைக்கோனெணின் வெற்றியின்மூலம் மேலும் ஓர் ஓட்டுநர் பட்டத்தை பெராரி அணி வென்றது. 2007, 2008 இல் மேலும் இரண்டு கட்டமைப்பாளர்கள் பட்டங்களையும் வென்றது. இவை இன்றுவரை அணியின் மிக சமீபத்திய பட்டங்கள் ஆகும். அண்மையில் வளர்ச்சியடைந்த அணிகளான ரெட் புல் மற்றும் மெர்சிடிஸ்-பென்ஸ் போன்ற அணிகளை முறியடிக்க பெராரொ போராடியது.